open-index/open-wikipedia-markdown huggingface dataset:
סעיד סלימאן

**סעיד סֻלִימָאן** (בערבית: **سعيد سليمان**; נולד ב-24 במרץ 1964) הוא ראש המועצה המקומית בועיינה-נוג'ידאת.

## ביוגרפיה
נולד ליחיא וג'בלא וגדל בכפר בועיינה-נוג'ידאת. השלישי מתוך 12 אחים ואחיות. למד בבית ספר יסודי בועיינה-נוג'ידאת ובתיכון גמנסיה הגליל הנוצרית עיילבון.

בשנת 1981 החל ללמוד לתואר ראשון בחקלאות באוניברסיטה העברית בירושלים וסיים בשנת 1986.

לאחר מכן עבד מספר חודשים כחקלאי בתל שבע. בהמשך עבד בחברת אסקו כסוחר במגזר הערבי המספק מוצרים דנטליים עבור רופאי שיניים וטכנאים עד לשנת 1996. ב-1998 החל לעבוד כסוחר עצמאי בייבוא ושיווק ציוד וחומרים דנטליים ממספר מדינות שונות.
הוא בעל המפעל סקאי-דנט המספק ציוד וחומרים דנטליים למרפאות שיניים ברחבי הארץ.

בין השנים 1998–2003 שימש חבר המועצה מקומית בועיינה-נוג'ידאת.

בין השנים 2003–2008 שימש בשנית חבר המועצה מקומית בועיינה-נוג'ידאת. כיהן כיו"ר ועדת המכרזים ויו"ר ועדת חינוך ותרבות.

בשנת 2023 ערכה משפחת סלימאן בחירות מקדימות בתוכה לבחירת מועמד שירוץ לראשות המועצה בהם נבחר סעיד סלימאן. בבחירות ב-2024 התמודד לראשות המועצה מול אחמד נוגידאת וראש המועצה המכהן מוניר חמודה וניצח עם 54.64% מהקולות לעומת 41.60% לחמודה.

הוא נשוי לסנה ואב לחמישה. מתגורר בבועיינה-נוג'ידאת.

## קישורים חיצוניים
* 
* סעיד סלימאן, באתר מועצה מקומית בועיינה נוג'ידאת

## הערות שוליים

קטגוריה:ראשי מועצות מקומיות בישראל
קטגוריה:ערבים בראשות רשויות מקומיות בישראל
קטגוריה:בוגרי האוניברסיטה העברית בירושלים
קטגוריה:בועיינה-נוג'ידאת
קטגוריה:ישראלים שנולדו ב-1964
Polaris Dawn

**Polaris Dawn** היא משימת מחקר פרטית של החללית דרגון C207 מדגם דרגון 2 מתוצרת SpaceX. המשימה שוגרה ב-10 בספטמבר 2024 מקייפ קנוורל, פלורידה, בהובלת האסטרונאוט הפרטי ואיש העסקים ג'ארד אייזקמן, שמכהן כמפקד המשימה. המשימה נועדה לקדם את חקר החלל הפרטי באמצעות סדרת ניסויים טכנולוגיים ומדעיים במסלול גבוה, תוך הדגמת יכולות מתקדמות בטיסות חלל פרטיות.

## מטרות המשימה
המשימה כוללת ביצוע הליכת חלל פרטית ראשונה אי פעם, וכן ניסוי חשוב של רשת האינטרנט הלוויינית Starlink בחלל. בנוסף, החללית הגיעה לגובה של כ-1,400 ק"מ מעל פני כדור הארץ, מה שהופך אותה למשימה המאוישת הגבוהה ביותר מאז עידן משימות אפולו.

## צוות
הצוות של Polaris Dawn כולל ארבעה חברים:

אייזקמן המממן העיקרי של המשימה, וביחד עם אנשי SpaceX גיבש את תוכנית הטיסה, בחירת הצוות ושיווק האירוע.

אייזקמן יוביל את המשימה כמפקד, כאשר טייס הקרב לשעבר של חיל האוויר האמריקאי, סקוט פוטיט, ישמש כטייס החללית. אייזקמן יפעיל בעיקר את החללית, בעוד פוטיט ישמש כגיבוי שלו. חלוקת התפקידים הזו קריטית לאור הכללת הליכת החלל במשימה, שתבוצע על ידי אייזקמן.

משלימים את הצוות שני עובדי SpaceX, שרה גיליס ואנה מנון, שישמשו כמומחיות משימה. גיליס, מהנדסת בכירה לתפעול חלל בחברה שמובילה גם את הכשרת המשימות לחלל פרטי, תצטרף לאייזקמן בהליכת החלל. מנון, מהנדסת בכירה לתפעול חלל ומנהלת משימות בחברה, תשמש כקצינת הרפואה של המשימה. היא תשתמש בניסיונה של שש שנים כביומדית ומבקרת טיסות בנאס"א, שם פיקחה על פעולות תחנת החלל הבינלאומית.

## השיגור והמשימה
השיגור בוצע על ידי משגר פאלקון 9 ממתחם LC-39A שבמרכז החלל קנדי. המשימה צפויה להימשך חמישה ימים, במהלכם יתבצעו ניסויים מדעיים שונים, לרבות הליכת החלל הראשונה על ידי צוות פרטי.

השיגור תוכנן להתבצע ב־27 באוגוסט 2024 ונדחה ל־28 באוגוסט 2024 בעקבות חשש לדליפת הליום במערכת ה-Quick Disconnect, בעוד Falcon ו-Dragon במצב תקין והצוות מוכן לשיגור למשימה בת מספר ימים למסלול נמוך סביב כדור הארץ.

ב-10 בספטמבר 2024, שוגרה רקטת Falcon 9 של SpaceX מקייפ קנוורל, פלורידה, כחלק ממשימת Polaris Dawn, שהיא משימת מחקר פרטית של החללית דרגון C207 מדגם דרגון 2. השיגור בוצע בהצלחה והביא את הצוות למסלול נמוך סביב כדור הארץ, שם החלו במשימה בת מספר ימים הכוללת ניסויים מדעיים וטכנולוגיים.

ביום הראשון של המשימה, הצוות החל בפרוטוקול נשימה מיוחד בן יומיים כהכנה להליכת חלל מתוכננת, וכן ביצע בדיקות של מערכת התקשורת Starlink. במהלך המשימה, החללית הגיעה לגובה של כ-1,216 קילומטרים, מה שהפך את Polaris Dawn למשימת הדרגון הגבוהה ביותר נכון למועד המשימה. בנוסף, החללית עברה דרך האנומליה הדרום-אטלנטית (SAA), אזור בו השדה המגנטי של כדור הארץ חלש יותר, מה שדרש מעקב צמוד אחרי מערכות החללית.

בסיום היום הראשון, החללית ביצעה שריפת מנוע להעלאת האפוגיאה, והצוות נכנס לתקופת מנוחה לקראת המשך המשימה.

## חליפת EVA
במהלך המשימה, צוות החללית לובש חליפות EVA מדור חדש שעוצבו על ידי SpaceX. חליפות אלו מתאפיינות בגמישות רבה יותר ובחומרים חדשים, לצד עיצובים משופרים של מפרקים ומערכת תצוגת Heads-Up חדשנית.

## ראו גם

* תוכנית פולאריס

## קישורים חיצוניים

* 
* 

## הערות שוליים

קטגוריה:2024 בארצות הברית
קטגוריה:טיסות חלל פרטיות
רב איקא בר אבין

הרב **איקא בר אבין** היה אמורא בבלי, בן הדור השלישי.

היה תלמידו של רב חננאל, ומביא את אמרותיו בשמו.

בגמרא בקידושין (עב.) אומר רב איקא ש"חלזון ניהונד" הרי היא "כגולה ליוחסין", כלומר שאנשיה כשרים להתחתן איתם. בתגובה אומר אביי שאין תוקף לאמירתו כיוון שאומר זאת רק מכיוון שצריך להתחתן עם יבמה משם, אך רב איקא אומר בתגובה שהאמירה נאמרה בשם רב חננאל, ואכן רב חננאל מאשר את אמירתו.

## ראו גם

קטגוריה:הדור השלישי לאמוראי בבל
מעיין 2000

**מעיין 2000** היא רשת מזון קמעונאית העוסקת בתחום המרכולים והסופרמרקט השכונתי.
הרשת מונה כיום שלושים ושבעה סניפים במספר ערים, ביניהן ירושלים, באר שבע, מעלה אדומים, בית שמש, בני ברק, חריש, טבריה, נצרת עלית ומגדל העמק.

## היסטוריה
### הקמה
רשת "מעיין 2000" הוקמה על ידי גרשון חיטמן בשנת 1997 תחת המותג "כל טוב". שילוב הרשת בין המגזרים השונים ופריסת סניפים במחוזות שונים, הביא את בעלי הרשת להחלטה על שינוי המותג "כל טוב" ל"מעיין 2000". את הסניף הראשון פתח חיטמן, בשכונת רמת שלמה בצפון ירושלים.

מעיין אלפיים נמצאת נכון ל 2024 בדירוג ה-18 של קמעונאיות מזון על פי הכנסות ברשימת הדירוגים של dun's loo עם 650 עובדים והכנסה של 495 מיליון שקלים.

### עלייתה של הרשת
לאחר הקמת הסניף הראשון, הוקמו סניפים נוספים ברחבי העיר, ומחוצה לה. בתוך זמן קצר ביותר, שוכפלו ממדי ההצלחה גם לשכונות הסמוכות – פסגת זאב, סנהדריה, רמת אשכול, שמואל הנביא, בית ישראל, גבעת מרדכי הר חומה ועוד.

עם הזמן, רשת "מעיין 2000" הפכה לרשת כלל ארצית ופתחה סניפים נוספים במעלה אדומים, בית שמש ובצפון הארץ.

בשנת 2019 החברה נקנסה ב-60 אלף שקל על ידי רשות התחרות בגין הפרת חובת הדיווח השנתית החלה על קמעונאי גדול בחוק המזון.

### חשדות להעלמות מס
בשנת 2021 במסגרת פעילות שביצעה רשות המיסים עלה חשד כי גרשון חיטמן, בעלים ומנהל של חברת ג.מ. מעיין 2000, העוסקת בהפעלת רשת הסופרמרקטים ברחבי הארץ, בסיוע רואה החשבון שלו, הציג בפני רשויות המס מצגים כוזבים על מנת להתחמק מתשלום מס. בעקבות החשדות נפתחה חקירה במסגרתה נתפסו מסמכים רבים, והשניים הובאו לחקירה במשרדי מס הכנסה. שופטת בית משפט השלום בירושלים, עדי בר טל, שחררה את חיטמן בתנאים מגבילים.

מהבקשה לשחרור בערבות עולה כי חיטמן נקט לכאורה בפעולות על מנת להסתיר את משיכותיו כבעל שליטה בחברה ועל ידי כך להפחית את חובות המס, תוך שעשה שימוש פרטי בכספי החברה. על פי החשד חיטמן ורואה החשבון הגישו את הדו"ח האישי שלו ללא דיווח על ההכנסה בידיו והציגו מצג שווא בדוח הכספי של החברה בסכום כספי של כ-17 מיליון שקלים.

## קישורים חיצוניים

* 

## הערות שוליים

קטגוריה:רשתות מרכולים בישראל
עמנואל אגיי

**עמנואל אגיי** (באנגלית: **Emmanuel Agyei**; נולד ב-3 בנובמבר 2004) הוא כדורגלן גנאי המשחק בעמדת הקשר במועדון ספורט אשדוד.

## קריירה
אגיי התחיל את הקריירה שלו במחלקת הנוער של דרימס המקומית. ב-7 בנובמבר 2021 ערך את הופעת הבכורה שלו בקבוצה בניצחון 1-3 נגד אלמינה שארקס. בשלוש עונותיו במועדון רשם אגיי 60 הופעות בליגה ועוד 13 במסגרת גביע הקונפדרציה האפריקאי.

ב-23 באוגוסט 2024 חתם לחמש שנים במ.ס. אשדוד מליגת העל. יומיים לאחר מכן ערך את הופעת הבכורה שלו בליגה בהפסד 3-2 לבית"ר ירושלים.

ב-3 בפברואר 2025 הושאל להפועל רמת גן.

## קישורים חיצוניים

## הערות שוליים

קטגוריה:כדורגלנים גנאים
קטגוריה:קשרי כדורגל גנאים
קטגוריה:כדורגלני מועדון ספורט אשדוד
קטגוריה:כדורגלני הפועל רמת גן
קטגוריה:כדורגלנים זרים בישראל
קטגוריה:ספורטאים גנאים בישראל
קטגוריה:גנאים שנולדו ב-2004
מייקל ג'ניפר סטון

**מייקל ג'ניפר סטון** (באנגלית: **Michael Jenifer Stone**; 1747 – 1812) היה בעל מטעים ומדינאי אמריקאי, אשר ייצג את מרילנד בבית הנבחרים של ארצות הברית.

## ביוגרפיה
### ראשית חייו וחינוך
סטון נולד ב-1747 לדייוויד ואליזבת (ג'ניפר) סטון באחוזת פויינטון שבמחוז צ'ארלס שבפרובינציית מרילנד. האחוזה הזו נוסדה על ידי אבי המשפחה ויליאם סטון שהיה המושל השלישי של פרובינציית מרילנד באמצע המאה ה-17. אחיו הבכור תומאס סטון חתם על הכרזת העצמאות, ואחיו הצעיר ג'ון הוסקינס סטון היה מושל מרילנד התשיעי.

### קריירה
כבוגר, התגורר מייקל ב-Haberdeventure, שהיה המטע של אחיו תומאס ליד פורט טובקו. מייקל התחתן עם מרי בריסקו ונולדו להם חמישה ילדים. נכדם, פרדריק סטון, ייצג את מרילנד בבית הנבחרים של ארצות הברית. כשתומאס מת ב-1787, העניקה צוואתו למייקל את השימוש לכל החיים ב-Haberdeventure, וביקשה ממנו לגדל את בנו הצעיר.

סטון ייצג את מחוז צ'ארלס בבית הנבחרים של מרילנד מ-1781 עד 1783. בשנת 1788, הוא היה ציר בוועידת המדינות שאשררה את חוקת ארצות הברית. בממשלה הפדרלית החדשה, ייצג סטון את מחוז הקונגרס הראשון של מרילנד בבית הנבחרים של ארצות הברית בקונגרס הראשון מ-1789 עד 1791.
ממוזער|191x191 פיקסלים| שלטו של מייקל ג'יי סטון

### חיים אישיים
סטון נפטר בשנת 1812 ונקבר באחוזתו של Equality ליד לה פלאטה במחוז צ'ארלס. בנו, מייקל ג'ניפר סטון (II), בנה את הבית ההיסטורי Sunnyside באקווסקו, במחוז פרינס ג'ורג', מרילנד.

## קישורים חיצוניים

* 
* 

קטגוריה:אמריקאים ילידי מרילנד
קטגוריה:חברי בית הנבחרים של ארצות הברית ממרילנד
קטגוריה:אמריקאים שנולדו ב-1747
קטגוריה:אמריקאים שנפטרו ב-1812
נשות סטפפורד (סרט, 1975)

**נשות סטפפורד** (באנגלית: **The Stepford Wives**) הוא סרט אימה-מדע בדיוני אמריקאי משנת 1975 בבימויו של בריאן פורבס המבוסס על ספר עם אותו השם משנת 1972 מאת אירה לוין. בסרט ממככבים קתרין רוס, פולה פרנטיס, פיטר מאסטרסון וטינה לואיז.

הסרט היווה לאורך השנים מקור השראה למספר רימייקים, כולל הרימייק משנת 2004 בכיכובן של ניקול קידמן, בט מידלר וגלן קלוז.

## תקציר העלילה
ג'ואנה אברהרט (מגולמת על ידי קתרין רוס) היא צלמת ואמנית צעירה ושאפתנית אשר עוברת יחד עם בעלה וולטר (מגולם על ידי פיטר מאסטרסון) ושני ילדיהם לעיירה הפרברית האידיאלית לכאורה סטפפורד אשר במדינת קונטיקט. ג'ואנה שמה לב די מהרה שכל הנשים בסטפפורד נראות לכאורה מושלמות באופן לא טבעי, מסורות בצורה אובססיבית לעבודות הבית, וכנועות בצורה מטרידהן לבעליהן, ללא שום אינטרסים משלהן או שאיפות בחיים מלבד לתפקיד של עקרות בית.

ג'ואנה מתיידדת בהמשך עם שתי חברות חדשות - בובי מרקוב (מגולמת על ידי פאולה פרנטיס) וצ'ארמיין ווימפריס (מגולמת על ידי טינה לואיז), אשר גם מרגישות אי-נוחות לגבי ההתנהגות המוזרה של יתר נשות העיירה. כאשר ג'ואנה חוקרת יותר מה הסיבה לכך היא מגלה שהגברים בסטפפורד, כולל בעלה, משתייכים לאגודה סודית של גברים, ושכל הנשים בסטפפורד היו בעבר חזקות ועצמאיות, אך כולן הוחלפו באופן שיטתי על ידי בעליהן בכפילים אנדרואידים אשר תוכנתו להיות עקרות הבית ה"מושלמות" - צייתניות לחלוטין, אינן מעוניינת בעצמאות, ומתמקדות אך ורק בריצוי בעליהן.

ג'ואנה מבינה שאותו הגורל מצפה לה בקרוב ובשל כך היא מנסה באופן נואש לברוח מהעיירה על מנת להימנע מלהפוך ל"אשת סטפפורד" הבאה.

## צוות השחקנים הראשי
* קתרין רוס בתפקיד ג'ואנה אברהרט
* פולה פרנטיס בתפקיד בובי מרקוב
* פיטר מאסטרסון בתפקיד וולטר אברהרט
* נאנט ניומן בתפקיד קרול ואן סנט
* טינה לואיז בתפקיד שרמיין ווימפריס
* קרול רוזן בתפקיד ד"ר פנצ'ר
* פטריק אוניל בתפקיד דייל "דיז" קובה
* פרנקלין קאבר בתפקיד אד ווימפריס

## קישורים חיצוניים

קטגוריה:סרטי 1975
קטגוריה:סרטי קולומביה
קטגוריה:סרטי מותחן אימה אמריקאיים
קטגוריה:סרטי אימה מ-1975
קטגוריה:סרטי מדע בדיוני מ-1975
קטגוריה:סרטים שצולמו בקונטיקט
מיכאיל גלוז

**מיכאיל גלוז** (ברוסית: **Михаил Семенович Глуз**; 19 בספטמבר 1951 - 8 ביולי 2021) היה מלחין ומנצח סובייטי-רוסי ממוצא יהודי. בשנת 1996 הוא קיבל תואר אמן העם של הפדרציה הרוסית. הוא היה פעיל בארגונים יהודיים ברוסיה.

## קורות חיים
מיכאיל גלוז נולד בשנת 1951 בכפר במחוז סחלין למשפחה יהודית.אביו היה רופא, יליד אוקראינה. אמו הייתה מורה למוזיקה ילידת אודסה. בשנת 1965 המשפחה עברה למוסקבה.

במוסקבה גלוז קיבל השכלה מוזיקאית. בשנים 1970-1975 הוא למד באקדמיה למוזיקה על שם גנסין במחלקת הלחנה.

בשנת 1977 הוקם "תיאטרון הקאמי המוזיקאי יהודי". באופן רשמי התיאטרון היה רשום בבירובידז'אן אך מעשית רוב פעילתו לרבות חזרות התקיימה במוסקבה. גלוז מונה למנצח ראשי ובהמשך משנת 1984 היה מנהל אמנותי של התיאטרון. הוא עזב את התיאטרון בשנת 1989. בתקופה זו גלוז כתב מספר אופרות, בלטים ומחזמר שהועלו על במת תיאטרון בו עבד ובתיאטראות נוספות במוסקבה. בנוסף כך הוא כתב מוזיקה לסרטים ומספר שירים.

בשנת 1989 גלוז הקים מרכז תרבות על שם מיכואלס והיה מנהלו. בשנת 1999 גלוז נבחר לנשיא של פדרציית הקהילות היהודיות של רוסיה וכיהן בתפקיד עד לשנת 2005.

כמלחין ונציג ציבור גלוז השתתף במספר כנסים ותחרויות.

על פעילותו בתחום קידום התרבות גלוז קיבל מספר עיטורים. בשנת 1996 הוענק לו תואר אמן העם של הפדרציה הרוסית. בשנת 2016 הוא קיבל פרס מטעם פדרציה הקהילות היהודיות של רוסיה.

גלוז נפטר במוסקבה בשנת 2021 ונטמן בחלקה יהודית בבית העלמין ווסטריאקובסקויה.

## קישורים חיצוניים

* ביוגרפיה 

## הערות שוליים

קטגוריה:מלחינים יהודים רוסים
קטגוריה:מנצחים יהודים רוסים
קטגוריה:מעוטרי עיטור ההצטיינות למען המולדת
קטגוריה:סובייטים שנולדו ב-1951
קטגוריה:נפטרים ב-2021
בוריס אייפמן

**בוריס אייפמן** (ברוסית: **Борис Яковлевич Эйфман**; נולד ב-22 ביולי 1946) הוא מנהל בלט סובייטי-רוסי ממוצא יהודי. אייפמן הוא מנהל אמנותי של "תיאטרון בלט בוריס אייפמן" ונשיא "אקדמית ריקוד בוריס אייפמן". הוא קיבל עיטור ההצטיינות למען המולדת בכל ארבע הדרגות.

## קורות חיים
בוריס אייפמן נולד למשפחה יהודית בשנת 1946 בעיר רובצובסק שבמחוז אלטאי. אביו היה מהנדס שנשלח מחרקוב לאזור במטרה להקים מפעל לייצור טנקים. אמו הייתה רופאה. בשנת 1951 המשפחה חזרה לקישינב.

בקישינב למד אייפמן בלט, ובשנת 1964 סיים בית ספר למוזיקה. הוא ניסה להתחיל לימודי הנדסה אך לא התקבל למכון הפוליטכני. במשך שנה הוא היה רקדן בלט בתיאטרון בקישינב. בשנת 1966 הוא נסע ללנינגרד והחל ללמוד בימוי בלט בקונסרבטוריון של לנינגרד. הוא סיים את הלימודים בשנת 1972.

עוד בהיותו סטודנט אייפמן החל לביים בלט. משנת 1971 ועד ל-1977 הוא היה מנהל בלט באקדמיית ואגאנובה לבלט רוסי וביים הצגות בבלט מריאינסקי. בלט לפי מוזיקה של איגור סטרווינסקי הוצג גם במוסקבה ומחוץ לגבולות ברית המועצות וזכה להצלחה גדולה.

בשנת 1977 קיבל אייפמן אישור להקים בלט נפרד שכיום ידוע בשם "תיאטרון הבלט של בוריס אייפמן". בסוף שנות ה-90 הבלט ערך סבב הופעות מוצלח בארצות הברית.

בשנת 2013 הקים אייפמן את "אקדמיה לבלט בוריס איימן". בשנת 2021 תלמידים ראשונים סיימו את לימודים בה.

על פעילותו בתחום הבלט, קיבל אייפמן מספר עיטורים, לרבות עיטור ההצטיינות למען המולדת בכל ארבע דרגות. בשנת 1996 הוענק לו תואר אמן העם של הפדרציה הרוסית, ובשנים 1998 ו-2018 הוא קיבל את פרס הפדרציה הרוסית. הוא זכה גם בפרס מטעם פדרציית הקהילות היהודיות של רוסיה.

## קישורים חיצוניים

* ביוגרפיה 

קטגוריה:אמנים רוסים
קטגוריה:אמנים יהודים
קטגוריה:מנהלי בלט
קטגוריה:בוגרי הקונסרבטוריון של סנקט פטרבורג 
קטגוריה:מעוטרי עיטור ההצטיינות למען המולדת
קטגוריה:סובייטים שנולדו ב-1946
מתוק התפוח

"**מתוק התפוח**" הוא שיר של צמד הפרברים, יוסי חורי ואורי הרפז, שיצא בשנת 1981 באלבום "פרברים טרופיקל" שהפיק ועיבד המוזיקאי מתי כספי.

השיר מבוסס על שיר ברזילאי בשם "Laranja Madura" ("תפוז בשל") שכתב והלחין זמר הסמבה הברזילאי אטאולפו אלבס (Ataulfo Alves).

את מילות השיר בעברית כתב הסופר והמתרגם יעקב שבתאי.

החל מ-2016, השיר מבוצע על ידי ההרכב "שלושתנו" שחבריו הם אורי הרפז, דורית ראובני וחנן יובל.

## קישורים חיצוניים
* **[https://shironet.mako.co.il/artist?type=lyrics&lang=1&prfid=349&wrkid=6172 מתוק התפוח מילות השיר]**, באתר שירונט
* **[https://www.nli.org.il/he/items/NNL_MUSIC_AL997010387081205171/NLI מתוק התפוח]**, באתר הספרייה הלאומית
* '''מתוק התפוח''' מתוך האלבום "פרברים טרופיקל", באתר יוטיוב
* השיר המקורי "'''Lavanja Mdura'''" בביצוע אטאולפו אלבס, באתר יוטיוב
* אקורדים לשיר '''מתוק התפוח''' - הפרברים, באתר נגנו
* מילות השיר '''מתוק התפוח''' בתרגום לאנגלית, באתר LYRICS TRANSLATE

## הערות שוליים

קטגוריה:שירי הפרברים
קטגוריה:שירי מתי כספי
קטגוריה:שירים בעברית
קטגוריה:שירים שתורגמו מפורטוגזית לעברית
קטגוריה:שירים שתרגם יעקב שבתאי
קטגוריה:שירים על מזון ושתייה
ג'ון הוסקינס סטון

**ג'ון הוסקינס סטון** (באנגלית: **John Hoskins Stone**; 17 ביולי 1749 – 5 באוקטובר 1804) היה בעל מטעים, חייל ופוליטיקאי אמריקאי ממחוז צ'ארלס, מרילנד. במהלך מלחמת העצמאות הוא הוביל את רגימנט מרילנד הראשון של הצבא הקונטיננטלי. לאחר המלחמה כיהן בבית המחוקקים של המדינה והיה המושל השביעי מ-1794 עד 1797.

## ביוגרפיה
### ראשית חייו
ימין|ממוזער|191x191 פיקסלים| שלטו של ג'ון הוסקינס סטון
ג'ון נולד ב-17 ביולי 1749 במטע של אביו באחוזת פוינטון במחוז צ'ארלס. משפחתו הייתה בולטת מאז ימי הקולוניאליזם המוקדמים כאשר ויליאם סטון כיהן כמושל מאה שנים לפני לידתו. הוריו היו דייוויד ואליזבת (ג'ניפר) סטון. אחיו הגדולים כללו את תומאס (שחתם על הכרזת העצמאות) ומייקל (שייצג את מרילנד בקונגרס האמריקאי). משפחת ג'ניפר הייתה ממוצא שוודי.   

ג'ון הוטבל בכנסייה האנגליקנית. לאחר הפילוג שנגרם על ידי המהפכה הוא נהיה אפיסקופלי פעיל. הוא התחתן עם אן קודן בפברואר 1781, ולזוג נולדו שישה ילדים, חמישה מהם חיו עד בגרות: קודן, אן, אליזבת, רוברט קודן ותומאס.

### מלחמת המהפכה
בשנת 1775, סטון הצטרף לגדוד מרילנד שהתארגן החדש בראשות קולונל ויליאם סמולווד כלוטננט. עד מהרה הועלה לדרגת קפטן בפלוגה הראשונה של הגדוד. הגדוד הפך לחלק מרגימנט מרילנד הראשון של הצבא הקונטיננטלי, ויצא צפונה כדי להילחם במלחמה. הם נלחמו בקרבות ברוקלין (שם קפטן סטון התבלט במיוחד) ובקרב וייט פליינס. לאחר מכן, בסוף 1776, כאשר סמולווד הועלה לדרגת בריגדיר גנרל, סטון הפך ללוטננט קולונל של הרגימנט.

כאשר הקו הקונטיננטלי אורגן מחדש בתחילת 1777, גנרל סמולווד קיבל אחריות נוספת כמפקד חטיבה. סטון התמנה לקולונל ולמפקד של רגימנט מרילנד הראשון. הוא הוביל את הגדוד בקרבות פרינסטון, ברנדיווין וג'רמנטאון. הוא נפצע בג'רמנטאון וכתוצאה מכך היה צולע למשך שארית חייו.

קולונל סטון חזר בפיקוד פעיל בקרב מונמות'. יחידתו הייתה פעילה בהגנה המתמשכת על ניו ג'רזי. הקריירה שלו הסתיימה כאשר נפצע שוב בקרב סטוני פוינט ב-14 ביולי 1779. הפעם פצעיו היו חמורים יותר והוא התפטר מתפקידו ב-1 באוגוסט.

### קריירה פוליטית
סטון חזר הביתה למרילנד ומונה לחבר במועצה המבצעת של המדינה, שם כיהן מ-1779 עד 1785. הוא התקבל כחבר מייסד באגודת הסינסינטי של מרילנד כשהיא הוקמה ב-1783, מאוחר יותר שימש כסגן הנשיא (1792–1795) ונשיא (1795–1804) של אגודת מרילנד. מחוז צ'ארלס בחר בו לבית הנבחרים של מרילנד ב-1785, וחזר מדי שנה עד 1787, ושוב ב-1790. לאחר מכן חזר סטון למועצת המדינה ב-1791 וב-1792.

סטון נבחר לכהונה אחת בת שלוש שנים כמושל מרילנד מ-1794 עד 1797, לפני שחזר לחיים הפרטיים. הוא מת ב-5 באוקטובר 1804 באנאפוליס, מרילנד, בגיל 55, ונקבר שם.

## קישורים חיצוניים

## הערות שוליים

קטגוריה:אמריקאים ילידי מרילנד
קטגוריה:מושלי מדינות ארצות הברית מהמפלגה הפדרליסטית
קטגוריה:מושלי מרילנד
קטגוריה:אמריקאים שנולדו ב-1749
קטגוריה:אמריקאים שנפטרו ב-1804
מירה מינס

**מירה מינס** היא מנכ"לית ויצו העולמית, דירקטורית בחברת הביטוח הדיגיטלית WeSure ובמכבי שירותי בריאות.

## פעילות מקצועית וציבורית
מינס החלה את דרכה המקצועית כמנכ"לית ברליץ ישראל, חברה המתמחה בלימוד שפות ותרבויות.B2B.

בעבר כיהנה גם כחברת ועד מנהל בעמותת "שיעור אחר", המחברת בין חברות במגזר העסקי להתנדבות בבתי ספר, להענקת דוגמה אישית והשראה להצלחה בחיים.

לאחר מכן מונתה לסגנית מנהל רשות החברות הממשלתיות במשרד האוצר ולנציגת ישראל בארגון ה-OECD. במסגרת התפקיד היא הובילה את הקמת נבחרת הדירקטורים בחברות הממשלתיות במטרה להטמיע בהן DNA עסקי ותפיסה של רווחיות והבאת דיבידנדים לבעלי המניות (המדינה). מינס הייתה גם ממונה מטעם רשות החברות על החברות הביטחוניות (תעשייה אווירית, רפאל ועוד) ועל דואר ישראל.

בהמשך כיהנה כמנכ"לית עיריית בית שמש. במסגרת תפקיד זה הייתה חברת דירקטוריון בחברה הכלכלית של בית שמש. כמו כן, שימשה מינס כיועצת בכירה בחברת הייעוץ TACK אסטרטגיות צמיחה.

הייתה חברת נשיאות באיגוד לשכות המסחר. בנוסף, היא יזמה את הקמת "פורום נשים בקריירה ובעסקים" ושימשה כיושבת ראש שלו.

החל משנת 2020 מינס מכהנת כמנכ"לית ויצו העולמית.

מינס היא בעלת תואר ראשון ותואר שני בחינוך מאוניברסיטת תל אביב, ותואר MBA במנהל עסקים. היא בוגרת תוכנית הבכירים של קרן וקסנר במדיניות ציבורית באוניברסיטת הרווארד.

בנובמבר 2025 מונתה מינס למנכ"לית חברת נכסי אריאל מקבוצת אלקטרה FM בתחום ניהול הנכסים בישראל.

## חיים אישיים
מינס נשואה לד"ר רענן כהן ואם לשלושה ילדים. מתגוררת במושב תלמי מנשה (באר יעקב). בשירותה הצבאי שימשה כקצינת הוראה בחיל חינוך.

## קישורים חיצוניים
* 

## הערות שוליים

קטגוריה:מנהלות ישראליות
תומאס סטון

ממוזער| מרגרט בראון סטון
**תומאס סטון** (באנגלית: **Thomas Stone**; 1743 – 5 באוקטובר 1787) היה אב מייסד, בעל מטעים, פוליטיקאי ועורך דין אמריקאי, שחתם על הכרזת העצמאות של ארצות הברית כנציג מטעם מרילנד. מאוחר יותר הוא פעל בוועדה שיצרה את תקנון הקונפדרציה ב-1777. הוא שימש כנשיא הקונגרס לזמן קצר בשנת 1784.  סטון היה חבר בסנאט של מרילנד מ-1777 עד 1780 ושוב מ-1781 עד 1787. 

## ראשית חייו וחינוך
ימין|ממוזער|191x191 פיקסלים| שלטו של תומאס סטון
סטון נולד ב-1743 למשפחה בולטת באחוזת פוינטון במחוז צ'ארלס, פרובינציית מרילנד. הוא היה הבן השני במשפחה הגדולה של דייוויד (1709–1773) ואליזבת ג'ניפר סטון. אחיו, מייקל ג'ניפר סטון וג'ון הוסקינס סטון, גם התבלטו בפוליטיקה. דודו היה דניאל מסנט תומאס ג'ניפר. תומאס למד משפטים במשרדו של תומאס ג'ונסון באנאפוליס, התקבל ללשכת עורכי הדין בשנת 1764, ופתח משרד בפרדריק, מרילנד. משפחת ג'ניפר הייתה ממוצא שוודי.   

## קריירה
כשהמהפכה האמריקאית התקרבה, סטון הצטרף לוועדת ההתכתבות של מחוז צ'ארלס. מ-1774 עד 1776, הוא היה חבר בוועידת אנאפוליס של מרילנד. בשנת 1775, הוועידה שלחה את סטון כציר לקונגרס הקונטיננטלי. הוא נבחר מחדש והשתתף בקביעות במשך כמה שנים. ב-15 במאי 1776 הוא הצביע בעד ניסוח הכרזת עצמאות, למרות ההגבלות של ועידת מרילנד שמנעו מנציגיהם לתמוך בה. ביוני בוטלה ההגבלה, כך שנציגיה של מרילנד היו חופשיים להצביע בעד עצמאות. בעבר, סטון היה בעד פתיחת יחסים דיפלומטיים עם בריטניה הגדולה ולא לצאת למלחמה, מכיוון שהוא לא היה רק פציפיסט אלא שמרן שנרתע מלהתחיל במלחמה איומה.

באותה שנה הוצב סטון בוועדה שניסחה את תקנון הקונפדרציה, והוא נתקף בטרגדיה אישית. אשתו מרגרט ביקרה אותו בפילדלפיה, שהייתה בעיצומה של מגפת אבעבועות שחורות. היא חוסנה למחלה, אך תגובה שלילית לטיפול גרמה לה לחלות. בריאותה המשיכה להדרדר עד סוף חייה. לאחר שסטון חתם על הכרזת העצמאות, הוא לקח את אשתו הביתה ודחה מינוי עתידי לקונגרס, למעט חלק משנת 1784, כאשר הפגישות היו באנאפוליס.

סטון קיבל את הבחירה לסנאט של מרילנד מ-1779 עד 1785, בתחילה על מנת לקדם את תקנון הקונפדרציה, שמרילנד הייתה המדינה האחרונה שאישרה. אבל הוא ויתר על עריכת הדין כדי לטפל באשתו ובילדיו. כשבריאותה המשיכה להדרדר, הוא נסוג בהדרגה מהחיים הציבוריים. כאשר מרגרט מתה ב-1787, הוא נכנס לדיכאון ומת פחות מארבעה חודשים לאחר מכן באלכסנדריה, וירג'יניה, על פי הדיווחים מ"לב שבור".
ממוזער|200x200 פיקסלים| קברו של תומאס סטון, ספטמבר 2009
סטון נקבר בבית המטע שלו, שעדיין עומד על כנו. לאחר מותו, המטע נשאר במשפחה במשך חמישה דורות עד לשנת 1936, אז נמכר באופן פרטי. בשנת 1977 המבנה הראשי ניזוק קשות בשריפה. שירות הפארקים הלאומיים רכש את הנכס והחזיר אותו לתוכניותיו המקוריות. *Habredeventure* כיום הוא החלק המרכזי של האתר ההיסטורי הלאומי של תומאס סטון ומופעל כמוזיאון על ידי שירות הפארקים הלאומיים.

## חיים אישיים
בשנת 1768 נשא סטון לאישה את מרגרט בראון (1751–1787), אחותו הצעירה של גוסטבוס ר. בראון, הנחשב לאדם העשיר ביותר במחוז. זמן קצר לאחר מכן, סטון רכש את 400 האקרים הראשונים שלו (1.6 קמ"ר) והחל בבניית אחוזתו בשם Habre de Venture. המשפחה קבעה את ביתה שם, ונולדו להם שלושה ילדים: מרגרט (1771–1809), מילדרד (1773–1837) ופרדריק (1774–1793). משרד עריכת הדין של סטון הרחיקה אותו מהבית, אז הוא הביא את אחיו הצעיר מייקל כדי לנהל את פיתוח המטע,

## קישורים חיצוניים

* 

## הערות שוליים

קטגוריה:אמריקאים ילידי מרילנד
קטגוריה:האבות המייסדים של ארצות הברית
קטגוריה:אמריקאים שנולדו ב-1743
קטגוריה:אמריקאים שנפטרו ב-1787
סוריאנו (מחוז)

**מחוז סוריאנו** (בספרדית: **Departamento de Soriano**) הוא אחד מתשעה עשר המחוזות של אורוגוואי. בירת המחוז היא העיר מרסדס.

מיקום המחוז הוא במערב המדינה, גובל מצפון בנהר ריו נגרו המפריד בינו לבין מחוז ריו נגרו, במזרח בפלורס, בדרום בקולוניה ובמערב בנהר אורוגוואי המפריד בינו לבין ארגנטינה. למרות היותו קרוב מאוד לגבול מחוז סן חוזה, אינם חולקים גבול משותף.

## היסטוריה

אזור זה היה מיושב על ידי כמה "שבטים" של אבוריג'ינים במשך אלפי שנים. העיר העתיקה ביותר במחוז, ויז'ה סוריאנו, שהיא זו שנתנה את שמה למחוז, הוקמה בשפך נהר ריו נגרו לנהר אורוגוואי, בשנת 1624 בשם סנטו דומינגו סוריאנו.

מחוז סוראינו הוא אחד מששת המחוזות הראשונים שהוקמו בשטח הנוכחי של אורוגוואי שנקראה אז "הפרובינציה המזרחית". המחוז הוכרז ב-27 בינואר 1816 בחוק שהתקבל במונטווידאו קבילדו (אז - בניין הממשל) ואושר על ידי חוסה ארטיגס ב-3 בפברואר 1816, יחד עם הכרזתם של המחוזות מונטווידאו, מלדונדו, קנלונס, סן חוסה וקולוניה. אליהם נוספו מאוחר יותר המחוזות פאיסנדו סרו לרגו ודורסנו, ובכך יצרו את תשעת המחוזות המייסדים בעת השבעת החוקה של אורוגוואי ב-1830.

### חוף אגרסידה

ממוזער|ימין|80px|דגל קבוצת השלושים ושלשה "חופש או חיים"
אחד מהאתרים ההיסטוריים במחוז, הוא חוף אגרסידה, הממוקם על הגדה המזרחית של נהר אורוגוואי, בו נחתו "שלושים ושלשה המזרחיים"  שלזכותם נזקפת שחרור אורוגוואי מהכיבוש הברזילאי. נחיתתם בחוף התבררה כגורם משמעותי בביסוס עצמאותה של אורוגוואי. אנדרטה לזכרם הוקמה בשנת 1863 בקצה החוף.
ממוזער|מרכז|250px|האנדרטה לזכר השלושים ושלשה בחוף אגרסידה בסורינאו

## אקלים

האקלים של המחוז הוא קריר, וכמות המשקעים כ-1050 מ"מ בשנה, היורדים בעיקר בחודשי האביב, הסתיו ותחילת החורף. הטמפרטורה מתנודדת סביב 17.5°c - (78°f) בממוצע, והאוויר לח וממוזג כמעט כל השנה.

## כלכלה

כלכלת המחוז מבוססת על חקלאות וגידולי שדה, ביישום טכנולוגיות חדישות המאפשרות להשיג גידולים באיכות הגבוהה ביותר באורוגוואי. בעיקר גידולי חיטה, סויה, שעורה, חמניות, תירס וגידולי דורה. שטחה המנוצל לחקלאות הוא כ-50,000 דונם, וגדלים בו 46.9% מנטיעות פולי סויה במדינה.

במקביל ישנם חוות לגידול ופיטום בקר, וגידול הכבשים, ותעשיית צמר.

המחוז מפותח מאוד גם בתחום הדבוראות ויותר מ-40% מייצור הדבש הלאומי מיוצר בו.

## דמוגרפיה
ממוזער|מפת מחוז סוריאנו והכבישים העיקריים שעוברים בו
מספר התושבים נכון לשנת 2019 היה 83,823 נפש, (מתוכם 41,630 גברים ו-42,194 נשים).

נכון לשנת 2010, תוחלת החיים עומדת בסורינאו על כ-76.32 שנים (גברים 73.47 נשים 79.26). הגיל הממוצע הוא כ-31.7 שנים.

## ממשל
### מוניציפלית

ראש העיר נבחר בבחירה ישירה, לתקופה של חמש שנים. ויכול לאחר מכן יכול להיבחר מחדש.

### חוקתית

הרשות המחוקקת היא מועצה מחוזית המורכבת מ-31 חברי מועצה, הנבחרים באופן דמוקרטי. חברי המועצה מופקדים על הצעת רפורמות עירוניות, צווים ומיסים, כמו גם כל פרויקט אחר שהם מוצאים לנכון בתאום עם ראש העיר.

### עיריות במחוז (ניהול אזורי)

250px|ממוזער|עיריות במחוז סורינאו נכון ל-2020:
1) קרדונה.
2) דולורס.
3) חוסה הנריקה רודו
4) פלמיטס
השטח האפור הוא שטח המחוז שלא עבר מוניציפליזציה עד כה.

בעיר מרסדס נמצא שדה תעופה מחוזי **ריקרדו דטומאסי**, המשמש לטיסות פנים.

## מרכזים עירוניים

רשימת עיירות או ערים עם אוכלוסייה של מעל 1000 תושבים (נתוני מפקד 2011):

## קישורים חיצוניים

* 
* אתר האינטרנט הרשמי של מחוז סורינאו (בספרדית)
* סורינאו באנציקלופדיה הגאוגרפית של אורוגוואי

## הערות שוליים

סוריאנו
גרט פרובה

**קרל גרהארט** "**גרט**" **פרובה** (25 בפברואר 1913 – 5 בספטמבר 1988) היה שחקן תיאטרון וסרטים גרמני. הוא נודע במדינות דוברות האנגלית בזכות משחקו בדמות הרשע בסרט ג'יימס בונד גולדפינגר, בתור פיצ'ום באופרה בגרוש, בתור הברון בומברסט בצ'יטי צ'יטי בנג בנג, בתור הוצנפלוט ב"השודד הוצנפלוץ", בתור הגנרל דיטריך פון קולטיץ בהאם פריז בוערת? ובתור הקולונל מנפרד פון הולשטיין באותם אנשים מופלאים במכונות מעופפות.

## ראשית חייו
פרובה נולד באוברפלניץ, היום חלק מצוויקאו. בתחילת דרכו הוא היה כנר, אבל בהמשך הפסיק לנגן והשקיע את זמנו בקברט ובהופעות בתיאטרון.

הוא הצטרף למפלגה הנאצית ב-1934 בגיל 21 כצעירים אחרים בני גילו, אך לא היה חבר פעיל, ועזב את המפלגה ב-1937, לפני פרוץ מלחמת העולם השנייה. לאחר יציאת הסרט גולדפינגר נודע על חברותו בעבר במפלגה הנאצית, ובישראל נאסרה בתחילה הקרנת הסרט, עד שמריו בלומנאו, ניצול יהודי, חשף שמונה שבועות בלבד לאחר מכן שחייו וחייה של אמו סטלה בלומנאו ניצלו ככל הנראה כאשר פרובה פגש בהם בווינה החביא אותם מהנאצים במרתפו.

בספטמבר 1944 נסגרו התיאטראות בגרמניה ופרובה גויס לצבא הגרמני, שם שירת כחובש עד סוף המלחמה.

## קריירה
פרובה זכה לתהילה באחד הסרטים הגרמניים הראשונים שנעשו לאחר המלחמה, שנקרא ברלינר בלדה (הבלדה על ברלין, 1948).

הוא לוהק לתפקיד הנבל בסרט השווייצרי-מערב גרמני-ספרדי Es geschah am hellichten Tag (זה קרה לאור יום, 1958), עם התסריט המקורי שנכתב על ידי פרידריך דירנמאט. תפקידו כרוצח סדרתי של ילדים משך את תשומת לבם של מפיקי הסרט ג'יימס בונד גולדפינגר (1964) והוא נבחר לגלם את אחד הנבלים הזכורים ביותר של הסדרה, איל הזהב אוריק גולדפינגר. (המועמד הראשון לתפקיד הייה אורסון וולס, אך השכר שדרש וולס הייה גבוה מדי עבור המפיקים).
ממוזער| פרובה ב-1965
פרובה הופיע במספר סרטים בשנות ה-60, וביניהם "היום הארוך ביותר" (1962), "אנשים מופלאים במכונות מעופפות" (1965), האם פריז בוערת? (1966), וצ'יטי צ'יטי בנג בנג (1968).

## מותו
פרובה מת במינכן בספטמבר 1988 בגיל 75 מהתקף לב.

## לקריאה נוספת
* "פרובה - לפחות 5 מידידי הם יהודים" "מעריב 1965"

## קישורים חיצוניים

* 

קטגוריה:מצילים בשואה: אוסטריה
קטגוריה:שחקנים גרמנים
קטגוריה:גרמנים שנולדו ב-1913
קטגוריה:גרמנים שנפטרו ב-1988
ג'ושוע סני

**ג'ושוע סני** (באנגלית: **Joshua Seney**; 4 במרץ 1756 – 20 באוקטובר 1798) היה חקלאי ועורך דין אמריקאי ממחוז קווין אן, מרילנד. הוא ייצג את מדינת מרילנד בקונגרס הקונטיננטלי, ולאחר מכן ייצג את המחוז השני של מרילנד בבית הנבחרים של ארצות הברית.

## ביוגרפיה
### ראשית חייו
ג'ושוע נולד ב-4 במרץ 1756 בחווה המשפחתית ליד צ'רץ' היל בפרובינציית מרילנד לג'ון (1730–1795) ולרות (לבית בנטון) סני. סבו, סולומון, היה פליט הוגנוטי צרפתי שהגיע למרילנד בסביבות 1727. עד שנולד ג'ושוע בני המשפחה היו חקלאים ובעלי מטעים משגשגים. הוא התחנך בבתי ספר מקומיים ולאחר מכן למד בקולג' של פילדלפיה (כיום אוניברסיטת פנסילבניה), וב-1773 השלים את לימודיו.

### קריירה
לאחר שסני התקבל ללשכת עורכי הדין, הוא עבד במשרד עורכי דין פרטי.

#### הקונגרס הקונטיננטלי
במהלך הימים הראשונים של מלחמת העצמאות עסק סני בטיפול בחוות המשפחה מאחר שאביו היה פעיל כלוטננט קולונל במיליציה. הוא מונה לשריף של מחוז קווין אן ב-1779. הוא נבחר לבית הנבחרים של מדינת מרילנד, וכיהן שם מ-1785 עד 1787. ב-1788 נשלח סני כציר לקונגרס הקונטיננטלי.

#### הקונגרס של ארצות הברית
לאחר שחזר לחווה שלו, נקרא סני שוב לשירות פוליטי כשנבחר ב-1789 לבית הנבחרים של ארצות הברית לתקופת הקונגרס הראשון.  הוא נבחר מחדש לתקופת הקונגרס השני בשנים 1791–1793 כמועמד אנטי-אדמיניסטרטיבי אך התפטר מהקונגרס ב-6 בדצמבר 1792, כדי להיכנס לתפקידו החדש כשופט של בית המשפט המדינתי במחוז בולטימור. הוא כיהן כשופט ראשי של המחוז השיפוטי השלישי של מרילנד בין השנים 1792 ל-1796.

בשנת 1798 התמודד סני שוב לקונגרס כחבר המפלגה הדמוקרטית-רפובליקנית. הוא ניצח את מועמד המפלגה הפדרליסטית המכהן, ויליאם הינדמן, אך מת לפני שנכנס לתפקידו.

### חיים אישיים
סני היה נשוי לפרנסס "פאני" ניקולסון (1771–1851) ממשפחת ניקולסון הבולטת ממרילנד. פאני הייתה בתו של קומודור ג'יימס ניקולסון והייתה אחותה של קתרין "קיטי" ניקולסון (אשתו של ויליאם פיו), האנה ניקולסון (אשתו של אלברט גאלאטין), ג'יימס ויטר ניקולסון (בעלה של אן גריפין, בת של אייזק גריפין), מריה ניקולסון (אשתו של ג'ון מונטגומרי), ויהויאדן ניקולסון (אשתו של ג'יימס כריסטי). יחד, ג'ושוע ופאני היו ההורים של:
* ג'ושוע סני הבן (1793–1854), שנישא לאן אברט (1803–1879), הוריו של השופט הנרי ויליאם סני.

סני מת בביתו ב-20 באוקטובר 1798, ונקבר בחלקה משפחתית בחווה שלו ליד צ'רץ' היל במחוז קווין אן.

## קישורים חיצוניים

* 
* 

## הערות שוליים

קטגוריה:אמריקאים ילידי מרילנד
קטגוריה:בוגרי אוניברסיטת פנסילבניה
קטגוריה:עורכי דין אמריקאים במאה ה-18
קטגוריה:חברי בית הנבחרים של ארצות הברית ממרילנד
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:נבחרי ציבור שמתו לפני שהושבעו לתפקיד
קטגוריה:אמריקאים שנולדו ב-1756
קטגוריה:אמריקאים שנפטרו ב-1798
סרחיו הררה

**סרחיו הררה פירון** (בספרדית: **Sergio Herrera Pirón**; נולד ב-5 ביוני 1993) הוא כדורגלן ספרדי המשחק בעמדת השוער בקבוצת אוססונה מהלה ליגה, בה הוא גם משמש כקפטן. 

## קריירה
הררה נולד ב-5 ביוני 1993, במירנדה דה אברו שבמחוז בורגוס, קסטיליה ולאון.

הוא גדל במחלקת הנוער של דפורטיבו אלאבס, וערך את הופעת הבכורה שלו בבוגרים כמחליף בעונת , בקבוצה. ב-28 בנובמבר 2012, ערך את הופעת הבכורה שלו בקבוצה הראשונה, במשחק שהסתיים בהפסד 3–1 על גביע המלך הספרדי מול ברצלונה.

הררה הופיע רק במשחק אחד נוסף בקבוצה הבוגרת (שהעפילה לסגונדה דיוויזיון, הליגה הספרדית השנייה) לפני שהושאל ללאודיו ב-23 ביולי 2013. עם שובו, שובץ באלאבס ב' מהליגה הרביעית.

ב-2 ביולי 2015 חתם באמורבייטה מהליגה השלישית. ב-22 ביוני של השנה שלאחר מכן, חתם על חוזה של שלוש שנים בוסקה מהליגה השנייה.

ב-20 באוגוסט 2016 ערך את הופעת הבכורה שלו במסגרת מקצוענית, כשפתח ושמר על שער נקי בתיקו 0–0 במשחק חוץ מול אלקורקון.

ב-12 ביולי 2017 חתם על חוזה לארבע שנים עם אוססונה מלה ליגה, תמורת 300,000 אירו. הוא בילה את המחצית הראשונה של עונת 2018/2019 בהחלמה מפציעה בברך, ועד תום העונה, בו שבה אוססונה לליגה הבכירה, הוא זכה לדקות משחק מעטות.

## קישורים חיצוניים

## הערות שוליים

קטגוריה:כדורגלני אוססונה
קטגוריה:כדורגלני וסקה
קטגוריה:כדורגלני דפורטיבו אלאבס
קטגוריה:ספרדים שנולדו ב-1993
סויוז (משגר לוויינים)

**סויוז** היה משגר רב־שלבי בעל מנוע דלק נוזלי, אשר שימש את ברית המועצות לשיגור חלליות מאוישות "חלליות סויוז". כל השיגורים בוצעו מקוסמודרום בייקונור. המשגר פותח על בסיס משגר "ווסחוד" והיה גרסה ראשונה של סדרת משגרים חדשה.

השיגורים בוצעו עד לשנת 1970 כאשר התחילו לשגר משגרים מאותה סדרה אך בגרסה מתקדמת.

## פיתוח
כאשר ב-OKB-1 החל תכנון חללית מאוישת חדשה מדגם "סויוז" הכוונה הייתה שמשקל כולל תהיה כ-5.8 טון ולשיגור תתאים משגר קיים מדגם "ווסחוד". בתהליך הפיתוח התברר שמשקל כולל של החללית חדשה תהיה כ-8 טון ולא ניתן להתאים משגר "ווסחוד" למשימה חדשה גם על ידי שדרוגו. בהתאם לכך הוחלט לפתח משגר חדש שאחריות כוללת על הפיתוח הייתה על סניף קויבישב של המשרד שבמהשך התפתח למשרד תכנון ובנייה עצמאי "מרכז הטילים והחלל פרוגרס".

השיגור הראשון בוצע ב-28 בנובמבר 1966 מכן שיגור מס' 31 בקוסמודרום בייקונור. בסך הכול בוצעו 8 שיגורים של דגם לא מאויש של חללית "סויוז". בנוסף לכך בוצעו 24 שיגורים של חללית מאוישת. כל השיגורים בוצעו מקוסמודרום בייקונור מכן שיגור 31 או מכן שיגור 1.

האורך הכולל של המשגר הוא כ-50.7 מ' ותלוי במשקל במטען שמשוגר לחלל. השלב הראשון כולל 4 יחידות - בלוק D, B, C, ו-E. הם מורכבים סביב היחידה המרכזית שמהווה שלב שני של המשגר - בלוק A. בנוסף קיים שלב שלישי - בלוק F. המשגר יכול להביא למסלול סביב כדור הארץ מטען במשקל עד 7.1 טון. מנועים שנוצלו לטובת המשגר היו מנועים של טיל בליסטי R-7 והשלב השלישי היה זהה למשגר "ווסחוד".

על בסיס הדגם הבסיסי בהמשך פותחו דגמים אחרים של הסדרה.

## קישורים חיצוניים

* רשימת שיגורים
* נתוני המשגר
* תיאור המשגר (החל מדף 79) 

קטגוריה:משגרים סובייטיים
קטגוריה:תוכנית סויוז
קטגוריה:ברית המועצות: המצאות
ויליאם הינדמן

**ויליאם הינדמן** (באנגלית: **William Hindman**; 1 באפריל 1743 – 19 בינואר 1822) היה עורך דין ומדינאי אמריקאי ממחוז טלבוט, מרילנד. הוא ייצג את מרילנד בקונגרס הקונטיננטלי, ולאחר מכן ייצג את המדינה בקונגרס של ארצות הברית הן כחבר בית הנבחרים מטעם מחוזות הבחירה השני והשביעי והן כחבר הסנאט של ארצות הברית.

## ביוגרפיה
ויליאם הינדמן נולד ב-1 באפריל 1743 במחוז דורצ'סטר בפרובינציית מרילנד, והיה בנם השני של ג'ייקוב הינדמן (1713–1766) ומרי טריפ הינדמן (נפטרה ב-1782). ג'ייקוב היה בעל מטעים ממחוז טלבוט שכיהן כשריף של מחוז טלבוט מ-1745 עד 1748, וכחבר באספה הקולוניאלית. ויליאם למד משפטים באכסניות המשפט בלונדון, וחזר למרילנד ב-1765. הוא התקבל ללשכת עורכי הדין, ועסק בעריכת דין במחוז טלבוט.

מ-1775 ו-1777 שירת הינדמן בממשלה המהפכנית של מרילנד, כגזבר המדינה לחוף המזרחי. הוא התפטר מתפקיד זה כשנבחר לסנאט של המדינה ב-1777. הוא נבחר מחדש כמה פעמים, וכיהן בתפקיד עד 1784. מרילנד שלחה אותו כציר לקונגרס הקונטיננטלי בשנים 1785 ו-1786.

הינדמן חזר למרילנד וכיהן במועצה המבצעת של המושל מ-1789 עד 1792. בשנת 1792 נבחר מחדש לסנאט של המדינה, אך מאוחר יותר באותה שנה נבחר לבית הנבחרים של ארצות הברית לאחר התפטרותו של ג'ושוע סני. הוא כיהן בקונגרס מ-1793 עד 1799, כאשר חזר למטע שלו, על אף שכיהן בבית הנבחרים של המדינה ב-1799 וב-1800. בבית הנבחרים של ארצות הברית, היה אחד מתשעה נציגים שהצביעו נגד התיקון ה-11 לחוקת ארצות הברית.

בשנת 1800 התפטר הסנאטור של מרילנד, ג'יימס לויד, והינדמן נבחר להשלים את כהונתו. הוא כיהן כחבר הסנאט של ארצות הברית מדצמבר 1800 עד נובמבר 1801. בסנאט יישר קו עם הפדרליסטים. הוא סירב להתמודד לבחירה מחדש.

הינדמן מת ב-19 בינואר 1822 בבולטימור שבמרילנד, ונקבר בבית הקברות של סנט פול בעיר.

## קישורים חיצוניים

* 
* 

## הערות שוליים

קטגוריה:אמריקאים ילידי מרילנד
קטגוריה:חברי בית הנבחרים של ארצות הברית ממרילנד
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:סנאטורים חברי המפלגה הפדרליסטית
קטגוריה:חברי הסנאט של ארצות הברית ממרילנד
קטגוריה:אמריקאים שנולדו ב-1743
קטגוריה:אמריקאים שנפטרו ב-1822
חוק ביטול עונש מלקות

**חוק ביטול עונש מלקות** הוא חוק שחוקקה הכנסת בשנת 1950 כדי לבטל את עונשי המלקות שהיו קבועים עד אז בדין הישראלי מכח המשכיות הדינים מהחוקים העות'מאניים והבריטיים שנהגו בישראל עד להקמת המדינה.

## רקע
בתקופת הכיבוש העות'מאני והבריטי בארץ ישראל עונש מלקות היה חוקי, ובוצע פעמים רבות, בתקופת המחתרות הענישו הבריטים אנשי מחתרת, חלקם קטינים, במלקות, עד שהאצ"ל ביצע את ליל ההלקאות – פעולת נקם בה הלקו אנשי צבא בריטיים, מאז, אסרו הבריטים ביצוע עונש מלקות כלפי קטין, ולמעשה נמנעו כליל מביצועו של עונש זה, עם קום המדינה ועל אף שרוב חוקי המנדט הבריטי נותרו על כנם, נמנעה מדינת ישראל מיישום העונש, והוא הפך למעשה ל"אות מתה".

## החוק
בשנת 1950 חוקקה הכנסת את הצעת החוק הממשלתית "חוק ביטול עונש מלקות התש"י-1950" שעיקרה הוא "לא יהא עונש מלקות במדינה", החוק בא לבטל את החוק הבריטי, ולקבוע בכך שלכל אדם ישנה הזכות לשלמות גופו, גם אם עבר על חוק מחוקי המדינה.

חבר הכנסת בדר, וחבריו למפלגת חירות ביקשו לתת לחוק תוקף למפרע מ-29 בדצמבר 1946, כדי לסמל את טענתם לפיה עונש המלקות בוטל למעשה על ידי אנשי האצ"ל בליל ההלקאות, משהצעתם נדחתה נמנעו חברי הכנסת של חרות בהצבעה על החוק והוא עבר ללא מתנגדים.

## ראו גם
* ענישה גופנית
* ליל ההלקאות

## קישורים חיצוניים
* 
* 

## הערות שוליים

קטגוריה:ישראל: חקיקה פלילית
10 חודשים

**10 חודשים** (באנגלית: **Ten Months**) הוא סרט דרמה קומית ישראלי בבימויו של עידן הובל, אשר יצא לאקרנים בספטמבר 2024. במרכז העלילה סיפורה של מרב, שאחרי שנים של ניסיונות כושלים חווה היריון מדומה שמביא רגעי אושר אך עלול להידרדר להזיה מסוכנת.

## תקציר עלילה
העלילה מתרכזת סיפורה של מרב, אישה בשנות ה-40 לחייה. לאחר שנים של טיפולי פוריות וניסיונות כושלים להיכנס להיריון מרב מצליחה. ההיריון לו ציפתה כל כך הרבה שנים הגיע, היא מרגישה את תנועות העובר ברחם וחווה את ההשלכות הנוספות על גופה, בין היתר עלייה במשקל ועוד. למרות כל זאת, בדיקת האולטרסאונד הראשונה מראה שבעצם אין עובר ברחמה והיא חווה היריון מדומה. מרב נצמדת לחוויית ההיריון המדומה ומסרבת להרפות. ככל שהחודשים מתקדמים היא מסתכת סביב הסיפור שבנתה שמבוסס בעצם על אשליה בלבד. הסביבה החברתית הקרובה שלה מנסה לתמוך ומרב לכאורה לראשונה מאושרת. אך עם התקדמות החודשים האילוזיה הופכת למצב נפשי מסוכן עם סיבוכים בעיתיים.

## הפקה
את התסריט כתב עידן הובל שגם ביים את הסרט. צילום: דויד סטרז’מייסטר. הסרט בהפקת עידן הובל, גל הרבון וחברת טרסנפקס, בתמיכת קרן יהושע רבינוביץ לאמנויות תל אביב וקרן גשר לקולנוע רב תרבותי. הקרנת הבכורה נקבעה ל-5 בספטמבר 2024.

## צוות השחקנים הראשי

## ביקורות
שמוליק דובדבני מאתר ynet ציין כי הסרט "עשרה חודשים" מציג יצירה ייחודית בקולנוע הישראלי, בעיקר בשל דמות הגיבורה – שחקנית הנכנסת להיריון מדומה, כאשר סביבתה מתקשה להתמודד עם המצב הביזארי. הוא הדגיש כי הסרט צולם באופן ספונטני ולעיתים מאולתר עם השחקנית שירי גדני, שהייתה בהיריון במהלך הצילומים. עם זאת, ציין כי התסריט מציב את הגיבורה בסיטואציות מאולצות וסמליות מדי, אך מדובר ביצירה לא שגרתית המביאה חידוש לקולנוע המקומי.

## קישורים חיצוניים

* 

## הערות שוליים

קטגוריה:סרטי דרמה ישראליים
קטגוריה:סרטים ישראליים משנת 2024
קטגוריה:סרטים בעברית
נייג'ל דה ברוס

**נייג'ל דה ברוס** (באנגלית: **Nigel de Brus**; 1279 בערך – ספטמבר 1306) היה אחיו הצעיר של רוברט דה ברוס (רוברט הראשון, מלך סקוטלנד). הוצא להורג בתלייה, גרירה וביתור על ידי כוחותיו של אדוארד הראשון, מלך אנגליה.

## ביוגרפיה
הוא נולד במחוז  שבממלכת סקוטלנד. הוא תמך באחיו הגדול במאבקו על הכתר הסקוטי ולחם ב.

ב-1306 נתפס על ידי כוחות אנגליים ב, שם הוא וחיל המצב שלו הרחיקו את כוחותיו של אדוארד שחיפשו אחר אשתו של רוברט דה ברוס אליזבת , בתו מרג'ורי , אחיותיו מרי  וכריסטינה  ואיזבלה מקדאף, הרוזנת מביוקאן. פעולותיו של דה ברוס וחיל המצב שלו אפשרו לנשים להימלט, על אף שהן נתפסו במהרה והוסגרו לאנגליה על ידי .

לאחר לכידתו הוצא להורג באשמת בגידה חמורה על ידי תלייה, גרירה וביתור בספטמבר 1306 בבריק על הטוויד.

## הערות שוליים

קטגוריה:בית ברוס
קטגוריה:ילידי 1279
קטגוריה:נפטרים ב-1306
כבוד הציבור

**כבוד הציבור** הוא מושג הלכתי הקובע כללי התנהגות הנובעים מהקפדה על יחס של הערכה כלפי רבים. במקומות מסוימים מכונה הנהגה זו **אימת ציבור** או **כבוד רבים**. יש ראשונים שקישרו למושג זה את המושג טורח ציבור.
## פרטי הלכה
### התנאים למינוי שליח ציבור
כמה מהדרישות ההלכתיות במינוי שליח ציבור נובעות מכבוד הציבור, למשל:
* אדם שלא נתמלא זקנו אינו כשיר להתמנות לשליח ציבור קבוע, הרמב"ם הסביר שהטעם הוא מפני כבוד הציבור.
* אדם שבגדיו קרועים, המכונה בשל כך "פוחח", אינו יכול להיות שליח ציבור.
### קריאת התורה על ידי אישה
נאמר בברייתא שמובאת בתלמוד שאישה עולה למניין שבעת העולים לקריאת התורה בשבת, "אבל אמרו חכמים שאישה לא תקרא בתורה בציבור מפני כבוד הציבור". הברייתא הזו, בשני חלקיה נפסקה להלכה בשולחן ערוך. חלק מהפוסקים הבינו שכל עוד אפשר להימנע מכך שאישה תקרא, כבוד הציבור הוא שאיש יקרא, אבל כשאין אפשרות שאיש יקרא, תקרא אישה. מקרה בו נשים נדרשות לקרוא בתורה מובא גם בדברי המרדכי בשם מהר"ם מרוטנבורג לגבי עיר שכולה כהנים: 
הרב יעקב אפשטיין מסכם הלכה זו בכך שבקהילה רגילה בה יש גברים שיודעים לקרוא בתורה ויכולים לעלות לתורה, נשים לא תעלינה לתורה ולא תהיינה בעל קורא.

### שאלת שלום באבל
כחלק מהלכות האבלות, האבל אסור לשאול בשלום אחרים בשלושת הימים הראשונים של האבלות. כיוצא מן הכלל, כאשר באו רבים לנחם אותו, מותר לו לברך אותם "לכו לבתיכם לשלום" משום כבוד רבים.

### פני הכוהנים לציבור בברכת כוהנים
בזמן ברכת כהנים פניהם של הכהנים כפי הציבור, ואחוריהם כלפי ארון הקודש. בתלמוד למד מכאן רבי יצחק שהטעם הוא אימת הציבור, ומכאן גודל החומרה של "אימת ציבור":

### קריאה בספר תורה
קריאת התורה נעשית בספר תורה שלם ולא בספר המכיל רק חומש אחד מתוך חמשה חומשי תורה, גם כשהוא כתוב על קלף כשר, שאף על פי שמותר לכתוב חומשים ואף יש בהם קדושת כתבי הקודש (אם נכתבו כדיני סת"ם) אין לקרוא בחומשים את קריאת התורה בבית הכנסת במקום בספר תורה שלם, מפני כבוד הציבור. בעל הלבוש מסביר שזהו בזיון לציבור שאין להם ספר תורה שלם. יש הסוברים שאם הציבור רוצה למחול על כבודו ולקרות בחומשים כשרים כשאין ספר תורה, הוא רשאי לעשות כן, ויש האוסרים.

## ראו גם
* טורח ציבור
## קישורים חיצוניים
* הרב פנחס דורון, כבוד הציבור, באתר הידברות

## הערות שוליים

קטגוריה:כבוד בהלכה
קטגוריה:כללים ועקרונות בהלכה
Live in Chile (1993-2017)

***Live in Chile (1993-2017)*** הוא אלבום ההופעה התשיעי של להקת הת'ראש מטאל האמריקאית מטאליקה, אשר יצא לאור ב-15 באפריל 2020. אלבום זה מכיל שירים של הלהקה שבוצעו בהופעותיה השונות שהתקיימו בשנים 1993 עד 2017 בצ'ילה (4 במאי 1993, 12 במאי 1999, 26 בינואר 2010, 27 במרץ 2014 ו-1 באפריל 2017). אלבום זה מהווה לחלק הראשון בטרילוגיית אלבומי הופעות שהוקלטו במדינות אמריקה הדרומית, כאשר השני (*Live in Argentina (1993 – 2017))* יצא לאור ב-17 באפריל, בעוד שהשלישי (*Live in Brazil (1993 – 2017)*) יצא לאור ב-19 באפריל.

## רשימת השמעה

## משתתפים
* ג'יימס הטפילד - זמרה, גיטרת קצב
* קירק האמט - גיטרה מובילה, קולות רקע
* לארס אולריך - תופים
* ג'ייסון ניוסטד - בס, קולות רקע (ברצועות 6-7, 11-12)
* רוברט טרוחיו - בס, קולות רקע (ברצועות 1-5, 8-10, 13-18)

## הערות שוליים

קטגוריה:אלבומי מטאליקה
קטגוריה:אלבומי הופעה באנגלית
קטגוריה:אלבומי ת'ראש מטאל
ינה הורוביץ

**ינה הורוביץ** (שמו הספרותי היה **ינה הולו**, בהונגרית: **Horovitz Jenő**; מאקו, 31 באוקטובר 1877 – סטוקהולם, 19 ביולי 1949) היה עיתונאי יהודי-הונגרי, פוליטיקאי, חבר (קומיסר עם - כמו שר בממשלת הונגריה) במועצת השלטון המהפכנית, למעשה ממשלת הונגריה  ברפובליקה הסובייטית ההונגרית.

## קורות חיים
ינה הורוביץ נולד במשפחה יהודית כבנם של ברנאט הורוביץ ושל סידוניה דומינוּס. הוא הצטרף למפלגה הסוציאל-דמוקרטית ההונגרית ב-1897 כסטודנט באוניברסיטה ולאחר מכן קיבל תואר במשפטים באוניברסיטת בודפשט (שמה היום אוניברסיטת אטווש לוראנד). לאחר מכן עבד כעורך דין, הצטרף לתנועת הפועלים והפך למזכיר הקופה המחוזית לביטוח תעסוקה. בין השנים 1904–1908 היה אחד ממזכירי המפלגה הסוציאל-דמוקרטית (MSZDP), ובין השנים 1908–1917 היה חבר בוועדת הבקרה. ב-17 באפריל 1910, בארז'בטווארוש, בודפשט, נשא לאישה את ארז'בט ברוקר, בתם של איגנץ ברוקר ושל סופרוניה לאופר. ככתב בווינה, הוא עבד גם עבור נפסבה ו-גם עבור "סוציאליזם". בתקופת רפובליקת הסובייטית ההונגרית מ-24 ביוני 1919 הוא היה בקומיסריאט העם הצבאי (משרד ההגנה), סגנו של מנהיג הרפובליקה בלה קון וכן עמד בראש העניינים הצבאיים הלאומי (שלא קשור בלחימה). לאחר נפילת רפובליקה, הוא היה מזכיר מדיני (סגן שר) לעניינים צבאיים בממשלת דיולה פיידל. הוא נעצר בבודפשט בשעה 16:00 ב-9 באוגוסט 1919, הוגשה נגדו תביעה באשמת הסתה, שבה הואשם יחד עם סגן הקומיסר העממי לענייני צבא רז'ו מאוס. הוא שוחרר ב-13 במרץ 1920 ולאחר מכן היגר לאוסטריה. הוא חי בצ'כוסלובקיה מ-1934 עד 1938, לאחר מכן בצרפת ובשווייץ עד 1940 ולבסוף עבר לסטוקהולם, שם נפטר ב-1949. הוא תרגם יצירות מדעיות רבות. עבודתו הידועה ביותר היא הסבר למילים זרות.

## כתביו
* הסבר על מילים לועזיות (בודפשט, הוצאת נפסבה, 1926)
* אל העם: הסבר קצר על התוכנית של המפלגה הסוציאל-דמוקרטית ההונגריה (בודפשט, 1919)

### תרגום טכני
* וילהלם בלוס : המהפכה הצרפתית: תיאור פופולרי של תנאים ואירועים ציבוריים בצרפת 1789–1804 (בודפשט, הוצאת נפסבה 1909)

## לקריאה נוספת
* לקסיקון יהודי הונגרי. עורך פטר אויווארי. גישה מקוונת
* Váry Albert: A vörös uralom áldozatai Magyarországon. Budapest, [é. n.], HOGYF EDITIO.  (אלברט וארי: קורבנות השלטון האדום בהונגריה)
*  (נתוניו במאגרי המוזיאון הספרותי פטפי)
* Munkásmozgalom-történeti lexikon. Szerkesztette Vass Henrik – Bassa Endre – Kabos Ernő. Budapest: Kossuth Könyvkiadó. 1976. ISBN 963 09 0412 8 (לקסיקון תולדות תנועת הפועלים)
* פאל גויאש : חייהם ויצירותיהם של סופרים הונגרים. בודפשט, אגודת הספרנים והארכיונאים ההונגרים, 1939-2002.
* Magyar életrajzi lexikon (לקסיקון ביוגרפי הונגרי. עורכת ראשית אגנש קניירש).
* צ'אבה נאג': לקסיקון של ספרות מהגרים הונגרית. בודפשט, Argumentum Publishing House-Petőfi Literary Museum and Contemporary Library, 2000.
* הלקסיקון החדש של רוואי. עורך ראשי. קולגה אישטוואן טרשוי. Szekszárd, Babits, 1996-.
* לקסיקון ביוגרפי חדש הונגרי. עורך ראשי. לאסלו מרקו. בודפשט, מועדון הספר ההונגרי.

## הערות שוליים

קטגוריה:עורכי דין יהודים הונגרים
קטגוריה:יהודים קומיסרי העם (הונגריה 1919)
קטגוריה:פוליטיקאים יהודים הונגרים
קטגוריה:קומוניסטים יהודים הונגרים
קטגוריה:משפטנים יהודים הונגרים
קטגוריה:עיתונאים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:סופרים יהודים הונגרים
קטגוריה:מהגרים מהונגריה לשוודיה
קטגוריה:שרי ממשלת הונגריה
קטגוריה:מאקו (עיר): אישים
קטגוריה:הונגרים שנולדו ב-1877
קטגוריה:הונגרים שנפטרו ב-1949
חילוץ פרחאן קאדי

**חילוץ קאיד פרחאן אל-קאדי** (בערבית: **قائد فرحان القاضي**) היה מבצע צבאי של צה"ל ושירות הביטחון הכללי ב-27 באוגוסט 2024, במהלך הלחימה ברצועת עזה במלחמת חרבות ברזל. במבצע חולץ קאדי, תושב רהט שנחטף לרצועה בטבח שבעה באוקטובר, והושב לביתו בישראל.

## החטיפה

במהלך טבח שבעה באוקטובר, נחטפו לרצועת עזה משטח ישראל 251 ישראלים. רוב החטופים היו אזרחים שנחטפו ללא כל הבחנה של גיל, מין או מוצא. פרחאן קאדי, בדואי ישראלי בן 53 מרהט, נשוי ואב ל-11, עבד כשומר בבית אריזה בקיבוץ מגן, משם נחטף במהלך המתקפה.

## החילוץ
ממוזער|קאדי יורד ממסוק חילוץ בליווי כוחות הביטחון
פרחאן קאדי הוחזק במנהרה בדרום רצועת עזה, כשהוא נמצא לבדו, לאחר שננטש על ידי שוביו. ב-27 באוגוסט 2024 הוא חולץ ללא חילופי אש במבצע משולב של אוגדה 162, בפיקוד שייטת 13 ע״י יחידת יהל״ם בסיוע חטיבה 401. הוא נמצא במהלך סריקת מנהרות על ידי הכוחות, ללא מודיעין מדויק על הימצאותו במנהרה. הוא הוטס לישראל על ידי מסוק של חיל האוויר אחרי שהועבר אליו על ידי יחידת הניוד 444 ואושפז בבית החולים סורוקה. שם דיווח על כך שהיה עד למותו של החטוף אריה זלמנוביץ'.

חלק גדול מהזמן בשבי הוחזק בחושך וסבל מתת-תזונה. לטענתו, עובדת היותו מוסלמי דובר ערבית לא סייעה לו. בסך הכל שהה בשבי 326 ימים.

## ראו גם
* מבצע ראשית האור
* מבצע יד זהב
* מבצע ארנון

## קישורים חיצוניים

*  – הודעת דובר צה"ל על חילוץ פרחאן קאדי
* 
* 

## הערות שוליים

קטגוריה:מבצעים לחילוץ בני ערובה ישראלים במלחמת חרבות ברזל
קטגוריה:צה"ל: מבצעים ברצועת עזה
קטגוריה:מלחמת חרבות ברזל: מבצעים
קטגוריה:נולדים על פי ויקינתונים
קטגוריה:2024 ברצועת עזה
קטגוריה:2024 בישראל
מרגיט קורונדי

**מרגיט קורונדי** (במקור קרונשטיין, בהונגרית: **Korondi Margit**; צליה, יוגוסלביה, 24 ביוני 1932 – לאס וגאס, 6 במרץ 2022) הייתה מתעמלת אמריקאית ילידת הונגריה, אלופה אולימפית פעמיים.

## קורות חייה
מרגיט קורונדי התוודעה לספורט באמצעות אביה, מורה לחינוך גופני ומאמן התעמלות, פרנץ קורונדי (במקור קרונשטיין), שהיה מאמן במחנה הספורט Pasaret של BBTE. בין 1948 לבין 1956 היא הייתה מתעמלת של מועדון וושאש.

משנת 1950 הייתה בנבחרת ההתעמלות הלאומית של הונגריה. ב-1951 זכתה במדליות בגביע העולם למכללות. באולימפיאדת הלסינקי (1952) זכתה בתואר האלופה האולימפית במקבילים מדורגים. זמן קצר לאחר מכן נפצעה בתחרות בבוקרשט וויתרה על טורנירים לשלוש שנים.

לאחר שובה השתתפה ב-1956 באולימפיאדת מלבורן (1956), שם זכתה באליפות האולימפית השנייה שלה כחברה בצוות התעמלות מכשירים ההונגרי שהייתה מורכבת מאנדריאה בודו, אגנס קלטי, אליז קרטס, מרגיט קורונדי, ארז'בט קטלש ואולגה טאש. באולימפיאדות 1952 ו-1956 זכתה בנוסף לתוארי האליפות גם בשתי מדליות כסף ובארבע מדליות ארד.

ב-1956 היגרה (ברחה) לארצות הברית של אמריקה. היא השתקעה ביוסטון, שם ערכה התעמלות ואימוני כושר. ב-1962 עברה ללוס אנג'לס. שם, בנוסף לפעילות האימונים שלה, פרסמה מאמרים בכתבי עת מקצועיים. היא לימדה כמרצה באוניברסיטת קליפורניה.

## הישגיה בספורט
* פעמיים אלופה אולימפית (1952: מקבילים מדורגים ; 1956: קבוצתי התעמלות מכשירים)
* פעמיים מדליית כסף אולימפית (1952, 1956: קבוצתי משולב)
* ארבע פעמים מדליית ארד אולימפית. (1952: קורה, התעמלות אמנותית חופשית, קבוצתי, אישי מורכב)
* אלפת העולם לאוניברסיטאות (1951: התעמלות אמנותית חופשית)

## פרסים והוקרה
* ספורטאי מצטיין של הרפובליקה העממית ההונגרית (1954)
* צלב אמצעי של מסדר ההצטיינות של הרפובליקה של הונגריה (1996)
* מדליית ההצטיינות הנשיאותית (2011)
* פרס ההתעמלות הונגרית (2011)

## לקריאה נוספת
* Ki kicsoda a magyar sportéletben?: II. kötet (I–R). Szekszárd: Babits. 1995. 155. o. ISBN 963-495-011-6 (מי זה מי בחיי הספורט ההונגריים)
* 

## קישורים חיצוניים

* דיוקן של מרגיט קורונדי

קטגוריה:נשים הונגריות
קטגוריה:מהגרים מהונגריה לארצות הברית
קטגוריה:אלופים אולימפיים: התעמלות
קטגוריה:אלופים אולימפיים מהונגריה
קטגוריה:מהגרות מהונגריה לארצות הברית
קטגוריה:אמריקאיות שנולדו ב-1932
קטגוריה:אמריקאים שנולדו ב-1932
קטגוריה:אמריקאיות שנפטרו ב-2022
קטגוריה:אמריקאים שנפטרו ב-2022